b'\n_START_ARTICLE_\nNut\n_START_SECTION_\nNavn\n_START_PARAGRAPH_\nUttalen av gammelegyptisk er usikker ettersom vokaler ble utelatt i egyptiske hieroglyfer, skj\xc3\xb8nt hennes navn omfattet ofte den ikke uttalte determinative hieroglyfen for \xc2\xabhimmel\xc2\xbb. Hennes navn, Nwt, har ogs\xc3\xa5 betydningen \xc2\xabhimmel\xc2\xbb, Hun opptrer i de hieroglyfiske nedtegnelsene med en rekke titler, og ikke alle disse er forst\xc3\xa5tt.\n_START_SECTION_\nI kunsten\n_START_PARAGRAPH_\nHennes hodekledning var hieroglyfiske delen av hennes navn, en rund keramisk potte, som ogs\xc3\xa5 symboliserte livmoren. Hun ble hovedsakelig avbildet som en naken kvinne, tidvis med bl\xc3\xa5 hud som var dekket av stjerner. Hun holder himmelen opp mens hun st\xc3\xa5r i en bue og hvor hennes armer og bein var himmelens s\xc3\xb8yler. Geb ble tidvis avbildet under henne, slik himmelen hvelver seg over jorden. Hun ble tidvis framstilt i formen av en stor ku som utgjorde himmelen, som et fikentre, eller som en enorm purke mens mange grisunger ammet henne (representasjon av stjernene).\n_START_SECTION_\nHimmelgudinnen\n_START_PARAGRAPH_\nNut var i egyptisk mytologi datter av Shu, guden for luft og t\xc3\xb8rke, og Tefnut, gudinne for fuktighet, og var selv himmelens gudinne, s\xc3\xb8ster og hustru til guden Geb, jorden, som hun hadde barna Osiris, Isis, Set og Nefthys med. Hun er betraktet som en av de eldste guddommer i den egyptiske gudeverden. Hennes opprinnelse er en del av skapelsemyten i Heliopolis (\xc2\xabSolbyen\xc2\xbb). Hun var opprinnelig en gudinne for natthimmelen, men ble til sist referert til som ganske enkelt himmelgudinnen. Et sagn forteller at solguden Ra g\xc3\xa5r inn i hennes munn om aftenen og han gjenf\xc3\xb8des av henne den neste morgen.\n_START_SECTION_\nSkapelsesmyte\n_START_PARAGRAPH_\nEt av de hellige symbolene til Nut var den stige som Osiris benyttet for \xc3\xa5 komme til hennes guddommelige himmel. Dette stige-symbolet ble kalt for maqet og ble plassert i gravene for \xc3\xa5 beskytte de avd\xc3\xb8de, og p\xc3\xa5kalle st\xc3\xb8tte fra gudinnen for de d\xc3\xb8de. Nut og hennes bror Geb kan bli betraktet som en g\xc3\xa5te i mytologiens verden. I direkte kontrast til de fleste andre mytologier som vanligvis utviklet en himmelfar tilknyttet en modergudinne (som befruktet henne slik en bonde s\xc3\xa5dde sin fr\xc3\xb8 i jorden), er Nut himmelen og Geb jorden._NEWLINE_Nut opptrer i skapelsemyten til Heliopolis som involverer flere gudinner som har viktige roller: Tefnut som personifiserer fukten og er gemalinne av Shu, luften, og deretter f\xc3\xb8dte himmelen i form av gudinnen Nut, som deretter ble gemalinne til sin bror Geb, jorden. Fra unionen med Geb og Nut kom blant andre de mest popul\xc3\xa6re egyptiske gudinnene, Isis, mor til Horus, og hans fortelling er sentral i Osiris-myten, med Isis\xe2\x80\x99 bror-ektemann, den gjenf\xc3\xb8dte guden Osiris. Han ble drept av sin bror Set og hans lemlestede lik ble spredt over jorden i mange deler, som Isis samlet opp og satte sammen igjen. Osiris klatret deretter opp en himmelstige til sin mor Nut for trygghet og til sist bli hersker over de d\xc3\xb8de i underverden._NEWLINE_En stor kult utviklet seg rundt Osiris som varte godt inn i romersk tid. Isis var hennes ektemanns dronning i underverden og det teologiske grunnlaget for rollen som dronning av jorden. Hun fikk ogs\xc3\xa5 aspektene til gudinnen Hathor, og som Hathor var hun ikke bare tilknyttet d\xc3\xb8d og gjenf\xc3\xb8dsel, men var ogs\xc3\xa5 en beskytter av barn og gudinne for barnf\xc3\xb8dsler.\n_START_SECTION_\nRolle\n_START_PARAGRAPH_\nHimmelgudinnen Nut er st\xc3\xb8ttet av Shu, luftens gud, mens jordguden Geb ligger under. Nut var herskerinne av himmelen og alle guddommelige legemer, et symbol p\xc3\xa5 beskyttelsen av de d\xc3\xb8de da de ankom etterlivet. I henhold til egypternes forst\xc3\xa5else, reiste alle guddommelige legemer, som solen og m\xc3\xa5nen, over hennes kropp i l\xc3\xb8pet av dagen. Deretter, ved skumringen ville de bli svelget, reise gjennom hennes mave i l\xc3\xb8pet av natten, og f\xc3\xb8dt p\xc3\xa5 nytt om morgenen._NEWLINE_Nut var ogs\xc3\xa5 barrieren som skilte kaoset krefter fra det ordnete kosmos i verden. Hun ble avbildet som en kvinne som dannet bue ved \xc3\xa5 strekke seg fra t\xc3\xa6rne og til fingerspissene over jorden; hennes kropp var framstilt som en stjernefylt himmel. Nuts fingre og t\xc3\xa6r ble antatt \xc3\xa5 ber\xc3\xb8re de fire himmelretningene, nord, s\xc3\xb8r, \xc3\xb8st og vest._NEWLINE_Grunnet hennes rolle i \xc3\xa5 redde Osiris ble Nut forst\xc3\xa5tt som en venn og beskytter av de d\xc3\xb8de som anket til henne slik et barn p\xc3\xa5kaller sin mor: \xc2\xab\xc3\x85, min mor Nut, strekk deg over meg, slik at jeg kan bli plassert blant de iforgjengelige stjerner som er i deg, og at jeg ikke skal d\xc3\xb8.\xc2\xbb Nut ble antatt \xc3\xa5 trekke de d\xc3\xb8de til sin stjernefylt himmel, og gi dem mat og vin: \xc2\xabJeg er Nut, og jeg har kommet slik at jeg kan omfavne og beskytte deg fra alt som er ondt.\xc2\xbb_NEWLINE_Hun ble ofte malt p\xc3\xa5 innsiden av lokket til sarkofager for \xc3\xa5 beskytte de d\xc3\xb8de. Taket p\xc3\xa5 gravene var ofte malt i m\xc3\xb8rk bl\xc3\xa5 farge med mange stjerner som en representasjon av Nut. Den egyptiske d\xc3\xb8deboken fortalte \xc2\xabV\xc3\xa6re hilset, du fikentre til gudinnen Nut! Gi meg det vann og luft som er i deg, jeg omfavner tronen (...), og jeg holder vakt over egget til Nekek-ur. Det er blomstrer, og jeg blomstrer; det lever og jeg lever; det puster luften, og jeg puster luften, jeg er Osiris Ani, hvis ord er sannhet, i fred.\xc2\xbb\n_START_SECTION_\nNuts bok\n_START_PARAGRAPH_\nNuts bok er en moderne tittel p\xc3\xa5 det som i antikken var kjent som Det grunnleggende i stjernenes kurs. Det er en viktig samling av astronomiske tekster fra oldtidens Egypt, kanskje den eldste av flere tilsvarende tekster, og har opprinnelse tilbake til minst rundt 2 000 f.Kr. Nut, som himmelgudinnen, spiller en stor rolle i teksten. Teksten forteller ogs\xc3\xa5 om ulike andre guddommer knyttet til himmelen og jorden, slik som stjerneguddommer og bakiu, sistnevnte er 36 grupper med stjerne (sm\xc3\xa5 stjernebilder) i egyptisk astronomi. Sjernene og planetenes syklus, og tidsoverv\xc3\xa5king er dekket i boken.'